Alamakstud Härrad

Alamakstud Härrad on 2022. aastal loodud eesti pärimusmuusika ansambel.

Ansamblis on kaks liiget, Brett Hiiob mängib viiulit ning Romet Allingu eesti lõõtsa ja akordionit. Mõlemad ka laulavad ja ütlevad naljatledes, et koosseisu liige Romet Allingu on esimene ning Brett Hiiob teine sopran. Koostöö sai alguse Viljandi kultuuriakadeemias pärimusmuusika erialal õppides, kus neid liitis ühine huvi esivanemate laulude vastu.  

Eriline detail Alamakstud Härrade esinemisel on enda pink. Brett Hiiobi käsitööna valminud istumisalust kasutatakse pea igal esinemisel, eesmärgiga lisada esitusele külapillimehelikku lähenemist.

Duona soovivad ansambli liikmed vanemaid lugusid esitades panustada omalt poolt eesti rahvakultuuri säilitamisse ning rahvusliku identiteedi püsimisse.Paal, H. (2023, 27. juuli) „ALAMAKSTUD HÄRRAD: FOLKARID ON NAGU MÄSSAJAD“. Sakala, nr 128 . https://dea.digar.ee/?a=d&d=sakala20230727.2.12.2.5&e=-------et-25--1--txt-txIN%7ctxTI%7ctxAU%7ctxTA-------------.

 Repertuaar 
Ansambel mängib peamiselt 20. sajandist pärit vanu laulu- ja tantsulugusid. Esitatavaid lugusid leiavad nad arhiividest, vanavanemate laulikutest ning ka suulisel teel pärides. Paljud nende pilli- ja laululood on pärit just Eesti Rahvaluule Arhiivi kogudest.

„Esitusest kumab meestelaulu võlu ja õrnust, spontaansust ning humoorikat ja vahetut lähenemist publikule ja muusikale“, kirjeldavad ansambli liikmed oma loomingut„PÄRIMUSLIK ANSAMBEL ALAMAKSTUD HÄRRAD ANNAB VÄLJA OMA ESIMEST PLAATI“. MuusikaPlaneet, 10. oktoober 2023. https://muusikaplaneet.ee/2023/06/26/naljatehti/.. 

 Esinemised 
Alamakstud Härrad on oma tegutsemisaja igal aastal esinetud Viljandi pärimusmuusika festivalil. 2022. aasta sügisel esines ansambel Viljandi Oktooberfestil, 2023. aastal Sabatantsu festivalil Tallinnas ja Läti traditsioonilise tantsu festivalil Rijas Balle.Hiiob, B, Allingu, R. „Alamakstud Härrad“. Facebook, sotsiaalmeediakanal. https://www.facebook.com/alamakstudharrad.  2023. aasta kevadel esines ansambel Soomes mardilaadal, mis oli osa Tartu Kultuuripealinn 2024 programmist.

Viljandi pärimusmuusika aidas toimuvates tantsumajades on ansambel lisaks tantsuks mängimisele õpetanud ka vanu seltskonnatantse.

 Diskograafia 
Ansambli esimene veebi jõudnud salvestis oli lugu „Ole elun pallu nännu”, mis sündis projektina muuseumi püsinäitusele. Loo tekst pärineb Andres Mensi 1919. aasta luuletusest „Mida ei jõua unusta”. Loo salvestas ja töötles Sigrid Koor. Lugu salvestati Tartu Ülikooli Viljandi Kultuuriakadeemias. 

2023. aasta 21. veebruaril ilmus muusikavideo laulule „Päike tõuseb, läheb looja”, mille teostas Keitlyn Kruus. Video filmiti Karilatsi Vabaõhumuuseumis. Lugu salvestati Tartu Ülikooli Viljandi Kultuuriakadeemias ning selle teostas Sigrid Koor. Mix & master’i tegi Marko Peder.
Ansambel andis aastase koosmängu puhul välja ka täispika albumi "Nalja tehti – nüüd peaks piisama", mida liikmed ise hellitavalt „keerlevaks (heli)vasikaks“ kutsuvad. Albumile jõudis 13 laululugu. Plaadi välja andmiseks koguti toetusi Hooandja platvormil.  

Lisaks esimese albumi väljaandmisele CD-kujul anti välja ka väike partii kassette, kuhu lisati õrnemaid laule armastusest. Plaadil ja kassetil olevate lugude salvestuse ning ka mix & master’i tegi Sigrid Koor. Album salvestati Tartu Ülikooli Viljandi Kultuuriakadeemia helistuudios. Albumikujunduse tegi Eliise Selisaar.

Plaadiesitluskontsert toimus 2023. aasta 10. juunil Pajusi lõõtspillipäeval. Seal müüdi oksjoni raames maha ka esimene erikassett, mille kujunduse tegid Alamakstud Härrad ise. 

Albumi lugusid „Tuisu Jüri” ja „Saapaviksist peske puhtaks” saab kuulata Alamakstud Härrade Youtube’i ja Spotify kanalitel.  

 Tunnustus 
Alamakstud Härrad oli nomineeritud pärimusmuusika auhinnale Etnokulp 2023 aasta eheda pärimusmuusika kategoorias. Ansambel esitas galal Laiuse kihelkonnast pärit loo „Tuisu Jüri”, mis on ühtlasi ka esimene lugu nende uuelt plaadilt.

 Viited 

Kategooria:Eesti rahvamuusikaansamblid
Kategooria:2022. aasta Eestis
Kategooria:2022. aasta muusikas
Kategooria:Rahvamuusika